**«ԱԶԳԻ ՁԱՅՆ» ԿՈՒՍԱԿՑՈՒԹՅԱՆ ԾՐԱԳՐԻ ՆԱԽԱԳԾԻ ՀԻՄՆԱԿԱՆ ԴՐՈՒՅԹՆԵՐԸ**

1. Կուսակցության ծրագրի նախագծի ընդհանուր դրույթներում ներկայացված է կուսակցության ստեղծման անհրաժեշտությունը՝ նորանկախ Հայաստանի սոցիալ-տնտեսական և հասրակական-քաղաքական կյանքի վերլուծության համատեքստում:
2. Կուսակցության գաղափարախոսությունը բաժնում ամփոփված են կուսակցության դավանած արժեքային համակարգի և գաղափարախոսության հետ կապված դրույթները, ընդգծված է կուսակցության անվանմանը՝ «ԱԶԳԱՅԻՆ –ՀԱՅՐԵՆԱՄԵՏ, ԱԶԳԱՅԻՆ ԵՎ ՀԱՄԱՄԱՐԴԿԱՅԻՆ» համահունչ անմնացորդ ծառայելու և հայ ժողովրդի անվտանգության երաշխավոր հայոց բանակը հզորացնելու տեսլականը:
3. Կուսակցության ծրագրի իրավական պետության կառուցմանը վերաբերող բաժնում ներկայացված են Հայաստանը իրավական և ժողովրդավարական պետություն դարձնելու մոտեցումները:

Առանձնահատուկ նշանակություն է հատկացված պետական և տեղական ինքնակառավարման մարմինների ձևավորման ընթացակարգերին, ընտրական և հանրաքվեների գործընթացները առավելագույնս թափանցիկ, ազատ և արդար դարձնելուն, ՀՀ Նախագահի ԱԺ, կառավարության և պետական այլ կառույցների գործունեության բարելավմանը նպատակաուղղված քայլերի իրականացմանը, զանգվածային լրատվության միջոցների բնականոն գործունեության և լրագրողների իրավունքների ապահովմանը, կոռուպցիայի դեմ պայքարի ուժեղացմանը, արհմիությունների կայացմանը, Հայաստանյայց առաքելական սուրբ եկեղեցու հայապահպան գործունեությանը նպաստելուն, տեղական ինքնակառավարման և տարածքային կառավարման մարմինների աշխատանքները որակական նոր հիմքերի վրա դնելու մեխանիզմների կատարելագործմանը, դատաիրավական համակարգի արմատական բարեփոխմանը, այդ թվում դատարաների իրական անկախության ապահովմանը, ոստիկանության և ԱԱԾ գործունեության շեշտակի բարելավմանը միտված օրենսդրական բազայի ստեղծման, բազմակուսակցական համակարգի և քաղաքացիական հասարակության զարգացմանը: